Partitarju Juventin mill-Italja talab lill-qassis tar-raħal jitlob fuq ibnu biex ineħħi x-xitan minn ġo fih, li wasslu biex iżomm mat-tim ta’ AC Milan. Ir-raġel ta’ 38 sena, Arturo Verratti, spiċċa ġie rrapurtat lill-pulizija minn ibnu stess, Marco, li għad għandu ħames snin. Dan wara li qal li missieru qed iġegħlu jżomm mal-Juventus kontra r-rieda tiegħu. Mistoqsi x’wassal lil dan ir-raġel biex iġiegħel lil ibnu jżomm mal-Juventus, ir-risposta kienet li żgur ibnu kien ippossessat biex beda jżomm mat-tim li hu ma jaħmilx. Jidher li bosta kienu l-attentati biex iġiegħel lil ibnu jibdel fehmtu, fosthom li jġegħlu jkanta l-innu tat-tim ta’ Juventus, kif ukoll jara l-logħob tat-tim minn Turin.